Die slagorde is opgestel… | Boer in Ballingskap
Die slagorde is opgestel…
Desember 5, 2009
tags: FIFA 2010 Wêreldbeker, Sokker
Met groot fanfare het die trekking gister in Kaapstad plaasgevind om die 32 spanne wat gekwalifiseer het, in groepe te deel vir die eerste rondte van die 2010 Sokker Wêreldbekertoernooi. Daar is agt groepe en slegs die twee spanne wat bo eindig in elke groep, dring deur na die tweede rondte.
Voormalige Wêreldbekerwenners is in vetskrif aangedui; spanne wat al ‘n halfeindstryd gehaal het of as verloorspan in ‘n eindstryd gespeel het, is in kursief aangedui; die spanne se huidige posisie op FIFA se ranglys, word in (hakies) aangedui. Die groepe is as volg (vroeë gunstelinge arbitrêr aangedui volgens my eie subjektiewe oordeel):
Suid-Afrika(86), Meksiko(15), Uruguay(19), Frankryk (7)
Gunstelinge: Frankryk, Meksiko
Argentinië(8), Suid-Korea(52), Nigerie(22), Griekeland(12)
Gunstelinge: Argentinie, Nigerië
Engeland(9), VSA(14), Algerië(28), Slowenië(33)
Gunstelinge: Engeland, VSA
Duitsland(6), Australië(21), Ghana(37), Serwië (20)
Gunstelinge: Duitsland, Serwië
Nederland(3), Japan(43), Kameroen(11), Denemarke(26)
Gunstelinge: Nederland, Kameroen
Italië(4), Nieu-Seeland(77), Paraguay(30), Slowakye (34)
Gunstelinge: Italië, Paraguay
GROEP G (“Groep van die dood”)
Brasilië(2), Noord-Korea(84), Ivoorkus(16), Portugal (5)
Gunstelinge: Brasilië, Portugal
Spanje(1), Honduras(38), Switserland(18), Chili (17)
Gunstelinge: Spanje, Switserland
Ek beoog om op ‘n latere stadium meer volledig te skryf oor die onderskeie groepe, die individuele spanne se kanse en my persoonlike gunstelinge. Hou hierdie spasie dop.
← Weer opsoek na grafte
Die Kia K7 en ‘n spioenasiedrama →
George Maru permalink	Desember 5, 2009 2:56 nm	Ek stem grotendeels saam, behalwe dat ek nie so seker is van Groep G nie. Ek dink enige iets kan daar gebeur en sal nie verbaas wees as Ivoorkus deurgaan nie. Verder dink ek Griekeland kan dalk Nigerië verras en Australië staan ook ‘n kans – dalk kleiner.
As Suid-Afrika Meksiko wen in die openingswedstryd, dink ek ons kan deurdring na die 2de rondte. As ons daar gelykop speel of verloor, is ek bevrees dan is dit die einde.
Antwoord	boerinballingskap permalink*	Desember 6, 2009 9:30 nm	George, ek dink dat as Bafana die tweede rondte haal, kan hulle hul weredlbeker-veldtog as suksesvol beskou. Dit sal geen geringe prestasie wees nie. Ek stem saam oor die eerste openingswedstryd. Dit sal tot ‘n groot mate Bafana se lotgeval bepaal. Niks is egter onmoontlik nie en Bafana kan dalk net verras. Die geskiedenis is aan hulle kant: geen gasheerland het nog ooit vasgeval in die eerste rondte nie. Dit gese, glo ek steeds hul kanse bly skraal.
Antwoord	Nikita permalink	Desember 6, 2009 10:03 nm	Boer, dankie, ek veral sal die spasie dophou, nie dat ek nou hierdie groot aanhanger van sokker is nie, maar ek hou darem van die wereldbeker-wedstryde. SA sal natuurlik baie gou uitval.
Antwoord	kaalvoetinireen permalink	Desember 7, 2009 2:21 nm	Dit was nogal snaaks hoe almal hoop om teen SA te speel…
Antwoord	boerinballingskap permalink*	Desember 7, 2009 11:14 nm	…was nogal komies. indien nie half hartseer nie. Natuurlik baat dit SA om ‘n totale buiteperd te wees – een of ander span gaan hulle dalk net onderskat.
Antwoord	demoerin permalink	Desember 11, 2009 11:24 nm	SA – nommer 86…. ook maar goed ons bied dit aan, anderste het ons nie ‘n plekkie gehad nie.
Gewildste skrifsels	Heidi van die berge	wie ek is	Om te knoffel of nie	2010 FIFA Wêreldbeker: 'n Volledige vooruitskouing: Die spanne, spelers en hul kanse op sukses in Suid Afrika	Lente, Somer, Herfs, Winter...en Lente	Resente Skrifsels	Die 2014 FIFA Wêreldbeker: ‘n Sokkerfees in die land van Samba